Author: Spravca
Company: Narodny inspektorat prace

Predkladacia správa

Vyhodnoteniu Programu realizácie štátnej politiky bezpečnosti a ochrany zdravia pri práci – Národného programu BOZP v roku 2005 predkladá Ministerstvo práce, sociálnych vecí a rodiny Slovenskej republiky podľa bodu B.5 uznesenia vlády Slovenskej republiky č. 838 zo 7. augusta 2002.
Predkladaný materiál obsahuje odpočet plnenia úloh a stav rozpracovania úloh uznesenia vlády č. 838 zo 7. augusta 2002 v znení uznesenia vlády Slovenskej republiky č. 665 zo 16. júla 2003 a uznesenia vlády Slovenskej republiky č. 711 z 21. septembra 2005 za rok 2005. Materiál bol pripravený z podkladov ministerstiev a ostatných ústredných orgánov štátnej správy Slovenskej republiky zodpovedných za plnenie jednotlivých úloh tohto uznesenia alebo spolupracujúcich pri ich plnení.
Predkladaný materiál nemá dopad na štátny rozpočet, rozpočty obcí a rozpočty vyšších územných celkov, nemá ekonomický a environmentálny vplyv, ani vplyv na zamestnanosť a podnikateľské prostredie.